Mofogasy

Ny mofogasy, dia karazan-tsakafo nentim-paharazana malagasy. Avy amin'ny afovoan-tany izy. Teny roa natambatra ny anarana  hoe "mofo gasy": "mofo" sy "gasy" izay avy amin'ny teny hoe "malagasy". Mofomamy vita amin'ny kobam-baryhttps://mg.globalvoices.org/2024/01/16/167816/ sy siramamy ary nendasina tamin'ny lasitra vy izy io. Atao sakafo maraina na odiambavafo ny mofo gasy ary ampiarahina amin'ny kafe na dite. Hita manerana an'i Madagasikara ny mofo gasy ary amin'ny vidiny mirary. 

 Ny tantarany 
Ny mofo gasy dia manana ny fiaviany avy amin'ny fitaoman-tsakafo Aziatika sy Afrikanahttps://mg.globalvoices.org/2014/02/10/57663/ izay nanamarika an'i Madagasikara. Ny mpivarotra kafe sy mofo eny amin'ny moron-dala no mivarotra azy iohttps://mg.globalvoices.org/2014/02/10/57663/. Sakafo tsisy oviana amin'ny maro ny mofo gasy ary maro ny malagasy no mihinana azy amin'ny sakafo maraina. 

Nolovaina tamin'ny taranaka nifandimby ny fanamboarana azy, na dia nipoitra aza ny karazany maro taty aoriana : niampy lavanila na voaniho ny akora fanamboarana azy.

 Ny Mofo gasy sy ny Mokary 
Matetika ny mofogasy afangaro amin'ny mokary, anisan'ny mofo mampiavaka ny malagasy ihany koa izy io. Ny fomba fandrahoana azy no maha samy hafa ireo mofo roa ireo.

 Ny mofogasy dia andrahoina amin'ny etona amin'ny vilany vy.
 Ny Mokary kosa, matevina kokoa, dia andrahoina amin'ny lapoaly, ka manome tsiro sy endrika hafa.

 Fomba fandrahoana azy 
vignette|Mofogasy

 Ny akora ilaina 

 kobam-bary fefany
 siramamy 50g
 lalivain'ny mpanao mofo 1 sotrokely
 rano matimaty fefalitatra
 sira 1 sotrokely
 Menaka kely fanaovana sakafo
 Fikarakarana azy 

Vita avy amin'ny kobam-bary, siramamy, lalivain'ny mpanao mofo ary sira ny mofo gasy. Ireo rehetra ireo miara-arotsaka anaty lovia jobo iray ary asiana rano matimaty. Avela hilona ora maro (na mandritra ny alina iray mihitsy aza) mba afahan'ilay feta mitombo sy mifangaro tsara. Rehefa vonona izay dia arotsaka tsikelikely anaty lasitra mofo gasy izay efa nafanaina mialoha ary nosafoina menaka ny atiny. Endasina amin'ny afo malefaka avy eo mba hampalefaka ilay mofo ary hampahazo ilay lokony mivolom-bolamena iny.

Hatao sakafo maraina na odiambavafo ny mofo rehefa masaka, ampiarahina amin'ny dite, kafe na ronono.

 Loharano